armvectores/hy_wikipedia_2023 huggingface dataset:
Օտրադնոե (գյուղ, Գլուխովի շրջան)

Անվան այլ կիրառումների համար տե՛ս՝ ՕտրադնոեՕտրադնոե (ուկրաիներեն՝ Одрадне), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Օտրադնոե գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սկառն

Սկառն, (շվեդերեն՝ skarn՝ բառացի՝ ցեխ, թափոն), միներալատեղակալված ապար՝ կազմված կրամագնեզիումաերկաթախառն սիլիկատներից և ալյումասիլիկատներից։


== Առաջացում ==
Առաջանում է մագմայական ապարների բարձր ջերմաստիճանային հպատեղային եզրապսակներում՝ կարբոնատային ապարների և մագմայի, ներժայթուք կամ այլ սիլիկատային ապարների քիմիական փոխազդեցության հետևանքով։ Շարժընթացին մասնակցում են տաք մագմայածին լուծույթներ։ Տարբերում են կրային և մագնեզիումային սկառներ։ Կրային սկառները գոյանում են մինչև 10-12 կմ խորություններում, հետմագմայական փուլում՝ կրաքարերի և ալյումասիլիկատային ապարների շփման տեղում, իսկ մագնեզիումայինը՝ դոլոմիտների և ներդրվող մագմայի փոխազդեցության ժամանակ 10-12 կմ և ավելի խորություններում՝ ալյումասիլիկատների շփման տեղում։ Սկառներն առաջացնում են ոսպնյակաձև կամ շերտավոր, հազվադեպ՝ խողովակաձև և երականման մարմիններ։ Սկառներին հաճախ հարում են հանքանյութերի (երկաթի, պղնձի, կապարի, ցինկի, վոլֆրամի, մոլիբդենի և այլն) խոշոր կուտակումներ, որոնք առաջացնում են սկառնային հանքավայրեր։
Սուֆ-Սալիմ

Սուֆ-Սալիմ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ջոշ Բրոլին

Ջոշ Բրոլին (անգլ.՝ Josh James Brolin, փետրվարի 12, 1968(1968-02-12)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի դերասան:
Ջեյմս Բրոլիի որդին։
Ուայթ Դենի դերի համար ստացել է «Օսկար»՝ որպես երկրորդ պլանի լավագույն դերասան։
Նկարահանվել է «Սա ծերերի վայրը չէ» (2007), «Երկաթե հափշտակություն» և մի շարք այլ ֆիլմերում։


== Կարիերա ==
Կինոդերասան Ջոշը ստացավ ավելի մեծ դերեր՝ «Անտեսանելին», «Մելինդա և Մելինդա», «Միլք» ֆիլմերից։ 


== Անձնական կյանք ==
1988-1992 թվականներին Ջոշն ամուսնացավ Էլիս Ադեյիրի հետ Այդ ընթացքում հարբերություններ է ունեցել Մինի Դրայվերի հետ, իսկ 2004 թվականից 2013 թվականներին ամուսնացավ Դայան Լեյնի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջոշ Բրոլին
Միկրոկրիստալոսկոպիա

Միկրոկրիստալոսկոպիա, միկրո-բյուրեղադիտում, որակական միկրոքիմիական վերլուծության եղանակ։ Հիմնված է բնորոշ բյուրեղներ առաջացնող և զգայուն քիմիական ռեակցիաների վրա։ Սովորաբար ռեակցիան իրականացնում են առարկայական ապակու վրա, հետազոտվող լուծույթի կաթիլում։ Բյուրեղները զննում են 80—200 անգամ խոշորացնող, երբեմն նաև բևեռացնող, ուլտրամանուշակագույն կամ էլեկտրոնային մանրադիտակով։ Միկրոկրիստալոսկոպիայով կարելի է հայտնաբերել մինչև 10-8 գ նյութ։ Կիրառում են փոքր քանակներով (0, 01—0, 001 գ) նմուշները հետազոտելիս։
Պուբեր

Պուբեր (ֆր.՝ Puberg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 351 մարդ, բնակչության խտությունը` 71.49 մարդ/կմ²։ Բնակավայրը զբաղեցնում է 4.91 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 204 աշխատունակ (15-64 տարեկան)  բնակիչ, որոնցից ակտիվ էին 156-ը, իսկ ոչ ակտիվները` 48։ Ակտիվության ցուցանիշը կազմում է 76,5 %։ 156 աշխատունակ մարդկանցից աշխատել է 145 անձ (78 տղամարդ և 67 կին)։ Գործազուրկ են եղել 11 անձ (6 տղամարդ և 5 կին)։ 48 անաշխատունակներից 11-ը եղել են աշակերտներ կամ ուսանողներ, 20-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փականագործական-հավաքման գործիքներ

Փականագործական-հավաքման գործիքներ, կիրառում են մեքենաների հանգուցային և ընդհանուր հավաքման դեպքում՝ դրանց տարրերի միացման և չափաբերման աշխատանքների համար։ Մեքենաների տարրերի միացման համար ծառայում են ձեռքի և մեքենայացած փականագործական-հավաքման գործիքներ։ Ձեռքի գործիքներից են պարուրակային միացումների հավաքման ստանդարտ և հատուկ գործիքները (մանեկի դարձակներ, պտուտակիչներ), սովորական և փափուկ մուրճերն ու կալակները, առաձգական կտրատված օղակների և տափօղակների զետեղման զանազան գործիքներ։ Մեքենայացված փականագործական-հավաքման գործիքներն են պնևմատիկ և էլեկտրական պարուրակադարձիչ ձեռքի մեքենաները, պնևմո և էլեկտրամուրճերը, մամլակցելու և գամելու փոխադրովի չափոցները, ինչպես նաև առաձգական դետալների զետեղման հատուկ մեքենայացված հարմարանքները։ Մեքենայացված գործիքները լայնորեն օգտագործվում են զանգվածային և խոշոր սերիական արտադրություններում։ Չափաբերման աշխատանքների համար հատավոր և մանրսերիական արտադրության մեջ (շրջասղոցում, քցիմների հեռացում, քերանում, կիպահղկում ևն) օգտագործում են ձեռքի ստանդարտ գործիքներ (խարտոցներ, քերաններ, կիպահղկիչներ, հատիչներ, տիգաձև հատիչներ՝ կրեյցմեյսելներ, գայիկոններ, անցքակոկիչներ և այլն), ինչպես նաև մի շարք հատուկ գործիքներ (կաչակներ, շաբչոններ և այլն)։ Չափաբերման աշխատանքների աշխատատարությունը փոքրացնելու համար օգտվում են մեքենայացման միջոցներից, ինչպես նաև դրանք փոխարինում համապատասխան մեխանիկական մշակմամբ։
Պլոմբիր

Պլոմբիր (ֆրանս. glace plombières ֆրանսիական Պլոմբեր-լե-Բեն քաղաքից (ֆրանս. Plombières-les-Bains)), ֆրանսիական սերուցքային պաղպաղակ` պատրաստված կաթից կամ բարձր քանակությամբ կաթի յուղ ունեցող սերուցքից, ձվից, համային հավելումներից (վանիլ, նուշի էսենցիա, շոկոլադ, մրգեր, ընկույզ)։ Չնայած ֆրանսիական ծագումնաբանությանը, պլոմբիր-պաղպաղակն ավելի շատ տարածված է արևմուտքի երկրներում։


== Պատմություն ==
Պլոմբիրը հայտնվեց դեռևս Նապոլեոն III-ի ժամանակ։ 
Պլոմբիրը շատ տարածված էր ԽՍՀՄ-ի տարածքում, թեև յուղայնության պակասի պատճառով պլոմբիրի պահանջարկների քանակը քչացավ։


== Պաղպաղակի տեսակները ==
Պաղպաղակը պետք է համապատասխանի հետևյալ ստանդարտներին

Պլոմբիրը պետք է լինի համասեռ, առանց սառցե բյուրեղների
Ջնարակ պետք է լինի համասեռ, առանց շաքարի և կակաոյի հատիկների
Ջնարակ պետք չէ փշուր-փշուր դառնա փաթեթավորումը բացելուց հետո
Ջնարակ և պաղպաղակի գույները պետք է տարբերվի
Պաղպաղակը չպետք է ունենա ճեղքվածքներ


== Բաղադրություն ==
Պլոմբիրի պատրաստման համար օգտագործվում է կովի կաթ, խտացրած և չոր սերուցք, կովի յուղ, հավի ձու, սերուցք առանց յուղի, հատապտուղներ, սուրճ, կակաո, մրգեր և այլն։


== Յուղային պլոմբիրի բաղադրատոմս ==
Բաղադրություն՝ ձվի դեղնուց` 4 հատ, սերուցք (10%)` 200 մլ, սերուցք  (35%)` 500 մլ, շաքարի փոշի` 1 բաժակ, վանիլային շաքար` 1/8 թեյի գդալ։
Դեղնուցը խառնել մինչև սպիտակ դառնալը շաքարի փոշու հետ և հետզհետե լցնել 10% սեուցքը, լավ խառնել միքսերով, ավելացնել վանիլին և դնել դանդաղ կրակի վրա։ Առանց ընդմիջման խառնել մինչև 75 ° С դառնելը։ Քամել կրեմը մաղով ֆորմայի մեջ և դնել սառցարանում, այնուհետև խառնել 35 % սերուցքը մինչև պինդ փրփուր դառնալը, որից հետո խառնել արդեն սառցարանում դրված պաղպաղակի հետ և կրկին դնել սառցարանում։


== Ծանոթագրություններ ==


== Արտաքին հղումներ ==
ԳՕՍՏ 31457-2012. Կաթնային պաղպաղակ,սերուցքային և պլոմբիր. Տեխնիկական պայմաններ.
Կիրով (քաղաք)

Անվան այլ կիրառումների համար տե՛ս՝ Կիրով (այլ կիրառումներ)Կիրով (ռուս.՝ Киров, մինչև 1934 թվականը՝ Վյատկա), քաղաք Ռուսաստանում, Կիրովի մարզի վարչական կենտրոնը։ 
Երկաթուղային կայարան է, նավահանգիստ Վյատկայի ափին։ Զարգացած է մեքենաշինությունը, մետաղամշակումը, քիմիական արդյունաբերությունը։
Առաջին անգամ հիշատակվել է Խլինով անվամբ։


== Բնակչություն ==


== Վյատկայի պատկերներ։ 20-րդ դարի սկզբներին ==


== Ծանոթագրություններ ==
Հավայան հրաբուխներ ազգային այգի ԱՄՆ-ում

Հավայան հրաբուխներ (անգլ.՝ Hawai'i Volcanoes National Park), ազգային այգի ԱՄՆ-ում, որը գտնվում է Հավայան կղզու՝ Հավայի նահանգում։ Այն հիմնվել է 1916 թվականի օգոստոսի 1-ին։ Այգու հրապարակը 1348 կմ² է։


=== Պատմություն ===
Պարկի տարածքում կան գործող հրաբուխներ՝ Կիլաուեա և Մաունա-Լոա։ 1983 թվականից Կիլաուէայում տեղի են ունենում անդադար ժայթքումներ։ Սա աշխարհի ամենաակտիվ գործող հրաբուխներից մեկն է։ Պարկում կարելի է տեսնել հազարամյակի հրաբխային արդյունքը, էլեմենտի միգրացիայի և էվոլուցիայի գործընթացը, որոնք ձևավորել են ցամաքի օվկիանոսի շուրջը եզակի էկոհամակարգով։
Պարկն ընդգրկում է ամբողջ բարձունքը, սկսած ծովի մակարդակից մինչև կղզու բարձունքը՝ Մաունա-Լոա հրաբուխը (4169)։ Իսկ Կիլաուեա հրաբուխը մեկն է այն հրաբուխներից, որը տալիս է գիտնականներին ինֆորմացիա Հավայան կղզիների ծննդի և միտք է ծնում առաջին հրաբխային լանդշաֆտների մասին։ Պարկի կեսից ավելին տեղակայված է անապատում և այն լի է անսովոր հետիոտնային արահետներով և տեղ է զբոսաշրջային ճամբարների դրամատիկական պեյզաժների համար։ Հրաբուխները ստեղծել են նաև Կալապաներ և սև ավազներով ուրիշ լողափներ։ Պարկի գլխավոր տեսարժան վայրը դա Կիլաուեա հրաբուխն է, որն իրենից շատ մեծ վտանգ է ներկայացնում, քանի որ հանդիսանում է ամենաակտիվ հրաբուխներից մեկը մոլորակի վրա։ Կիլաուեան ամենաակտիվ հրաբուխն է Հավայան կղզիներում։ Մի խոսքով այն ամենաերիտասարդն է հավայան հրաբուխներում։ Կիլաուեային ոչ այնքան մոտ տարածված է Մաունա-Լոա հրաբուխը, որը ծովի մակարդակից դասավորված է 4170 մ բարձրության վրա։ Նրա ուժեղ ժայթքումը տեղի է ունեցել 1983 թվականին և շարունակվում է մինչ օրս։ Կիլաուեա հրաբուխն ունի 4.5 կմ տրամագծով խառնարան, որի առավելագույն խորությունը կազմում է 230 մ։ Այսօր այդ խառնարանի եզրերը վերածվել են իսկական թանգարանի, որի հիմնադիրն էր Թոմաս Ջագերը-առաջին ղեկավարը հրաբխային աստղադիտարանի, որտեղ ցուցադրվում են գիտական սարքավորումներ, հագուստներ և ուրիշ իրեր կապված հրաբուխների հետ։ Ըստ տեղի լեգենդի Կիլաուեա հրաբխի աստվածուհին Պելեն է։ Հնում հավայացիները բերել են նվերներ այդ աստվածուհուն և գցել անմիջապես խառնարանի մեջ։ Զարմանալի չէ, որ այդ աստվածային անունը կրում են մի շարք հավայան հրաբուխներ։


== Գրականություն ==
Hawai’i Volcanoes National Park
Описание парка
Национальный парк «Гавайские вулканы» Archived 2013-01-10 at the Wayback Machine.
Սարգիս Բ Աջատար

Սարգիս Բ Աջատար (ծ. թ. անհայտ – 1474, Վաղարշապատ), Ամենայն հայոց կաթողիկոս 1469 թ.-ից։ Հաջորդել է Արիստակես Բ Աթոռակալին։
1460 թ.-ին եղել է Էջմիածնի կաթողիկոսական գահին առժամանակ տիրած Զաքարիայի օգնականը, 1462 թ.-ից՝ Գրիգոր Ժ Ջալալբեկյանցի, 1465 թ.-ից՝ Արիստակես Բ Աթոռակալի առաջին աթոռակիցը։ «Աջատար» կոչվել է 1460 թ.-ին կաթողիկոս դառնալու նպատակով Գրիգոր Լուսավորչի Աջը (աջ ձեռքի մասունքները, որոնք V դարում ամփոփվել են բազկի և մատների ձև ունեցող արծաթե պատյանում) Էջմիածնից վերցնելու և Թավրիզ տանելու համար։ Կաթողիկոս ընտրվելուց հետո փորձել է վերադարձնել Աջը, որը Զաքարիա Գ տարել էր Աղթամար։ Այդ նպատակով Վրթանես եպիսկոպոսին հանձնարարել է Աղթամարի կաթողիկոսությունից հափշտակել Աջը։ Սակայն մինչ Սարգիս Բ Աջատարի նպատակը կիրագործվեր, մահացել է։ 1470 թ.-ին աթոռակից է օծել Հովհաննես եպիսկոպոսին։
Կաթողիկոսական գահին Սարգիս Բ Աջատարին հաջորդել է Հովհաննես Է Աջակիրը, որի օրոք էլ Լուսավորչի Աջը վերադարձվել է Էջմիածին։


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
Սանտա Օլալյա դել Կալա

Սանտա Օլալյա դել Կալա (իսպ.՝ Santa Olalla del Cala), մունիցիպալիտետ Իսպանիայում՝ Անդալուզիա ինքնավար համայնքի Ուելվա պրովինցիայի կազմում։ Տարածքը՝ 204 կմ2, բնակչությունը՝ 2177 մարդ (2010 թվականի տվյալներով)։ Պրովինցիայի վարչական կենտրոնից գտնվում է 149 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Santa Olalla del Cala
Humble

«Humble», ամերիկացի հիփ-հոփ երգիչ և հեղինակ-կատարող Քենդրիկ Լամարի երգը, թողարկված 2017 թվականի հունվարի 30-ին որպես առաջին սինգլ նրա 4-րդ ստուդիական DAMN ալբոմից(2017)։ Երգը հասել է № 1 հորիզոնականի ամերիկյան Billboard Hot 100 և Hot R&B/Hip-Hop Songs հիթ-շքերթներում և ստացել է 6 հատ 2017 MTV Video Music Awards մրցանակ ներառյալ Video of the Year:


== Պատմություն ==
«Humble»-ը հասել է № 1-ի փոփ-երաժշտության ամերիկյան Billboard Hot R&B/Hip-Hop Songs հիթ-շքերթում, և № 2 հորիզոնականում Billboard Hot 100 հիթ-շքերթում։
Երգը ստացել է դրական արձագանքներ երաժշտական քննադատների կողմից՝ Pitchfork, NPR, Consequence of Sound, The Guardian:


== Երաժշտական տեսահոլովակ ==
Տեսահոլովակը թողարկվել է 2017 թվականի մարտի 30-ին Vevo ալիքով։ Ռեժիսորներ Dave Meyers-ը և The Little Homies-ը։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Humble»
Շիրոկի Յար (գյուղ, Զոլոչևի շրջան)

Շիրոկի Յար (ուկրաիներեն՝ Широкий Яр), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Շիրոկի Յար գյուղում բնակվում էր 21 մարդ։ Բնակավայրը զբաղեցնում է 0,21 կմ² տարածք։ Բնակչության խտությունը կազմում էր 100 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարկադիր աշխատանք

Հարկադիր աշխատանք, դասակարգային հակամարտ ֆորմացիաներին բնորոշ աշխատանքի հասարակական ձև, երբ աշխատավորն իր հավելյալ աշխատանքն առանց համարժեքի ստիպողաբար տալիս է իշխող ուժին։ Նախնական ձևը համարվում է ստրկատիրությունը, երբ արտադրամիջոցների հետ մասնավոր սեփականություն դարձավ նաև անմիջական արտադրողը։ Հարկադիր աշխատանքի հաջորդ, ավատատիրական-ճորտատիրական ձևը հիմնվում էր արտադրողին ավատի հողին ամրացնելու վրա։ Այս երկու ձևերին բնորոշ էր անձնական կախման միջոցով աշխատանքի ուղղակի և անմիջական հարկադրումը։
Կուչմանովկա (գյուղ, Կրասիլովի շրջան)

Կուչմանովկա (ուկրաիներեն՝ Кучманівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Կուչմանովկա գյուղում բնակվում էր 251 մարդ։ Բնակավայրը զբաղեցնում է 1354 կմ² տարածք։ Բնակչության խտությունը կազմում էր 185,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սասունցի Դավիթ (կտավ)

«Սասունցի Դավիթ», ՀԽՍՀ ժողովրդական նկարիչ, գեղարվեստի և գրաֆիկայի վարպետ Հակոբ Կոջոյանի 1922 թվականին ստեղծած կտավը։ Գտնվում է Հայաստանի ազգային պատկերասրահի ֆոնդապահոցում։ ﻿


== Պատմություն ==
1922 թվականին Խորհրդային Հայաստանի կառավարության հրավերով Հակոբ Կոջոյանը վերադարձել է Երևան և մասնակցել Հայաստանի Խորհրդային հանրապետության մշակույթի կառուցման գործին։ Կոջոյանի 1920-ական թվականների արվեստն աչքի է ընկնում բացառիկ բազմակողմանիությամբ։ Զբաղվելով հաստոցային գրաֆիկայով` միաժամանակ նա աշխատել է խորհրդային առաջին հանդեսների և գրքերի ձևավորման վրա, դիմել փայտափորագրության տեխնիկային։ Բնանկարային ժանրի գունանկարչական կտավների հետ մեկտեղ այս շրջանում Կոջոյանն անդրադարձել է պատմա-հեղափոխական թեմայի մշակմանը։ «Սասունցի Դավիթ» գրաֆիկական կոմպոզիցիան համարվում է 1920-ական թվականների լավագույն և բարդ գործերից և աչքի է ընկնում համակարգի գեղարվեստական ամբողջականությամբ։


== Նկարագրություն ==
«Սասունցի Դավիթ» կոմպոզիցիայի կենտրոնում Դավթի կերպարն է Քուռկիկ Ջալալիի վրա, Թուր-Կեծակին ձեռքին։ Շուրջը պատկերված են էպոսի երրորդ ճյուղի թեմաներով նկարազարդումները` գառնարած Դավթի մանկությունը, Կոզբադնին պատժելու տեսարանը, հաշվեհարդարը Մսրա Մելիքի հետ։ Երկրորդ շարքում Սասնա ամրոցի պարիսպներն են, Մարութա վանքը, առանձին հերոսների կերպարներ ու դրվագավոր գլխազարդեր, որոնք ստեղծված են պաստոզային մեղմ գամմայով, մինչդեռ պատկերների հիմնական գոտում յուրաքանչյուր մանրամաս ներկայացված է արտահայտչորեն ու ցայտուն։


== Տվյալներ ==
Նկարն ունի 47 սմ բարձրություն, 58 սմ լայնություն, նյութը՝ թուղթ, ստվարաթուղթ, ջրաներկ, տուշ, բրոնզաներկ։
Կտավի հիման վրա ստեղծված «Սասունցի Դավիթ» տուֆակերտ որմնաքանդակը գտնվում է Գաֆեսճյան արվեստի կենտրոնի «Սասունցի Դավիթ» սրահում (քանդակագործ` Արտաշես Հովսեփյան)։


== Տես նաև ==
Սասունցի Դավիթ (որմնաքանդակ)


== Ծանոթագրություններ ==


== Արտաքին հղումներ ==
«Սասունցի Դավիթ» կտավը Հայաստանի ազգային պատկերասրահի կայքում
Հակոբ Կոջոյան (1883-1959) Archived 2016-06-17 at the Wayback Machine.
Ռակիտա (գյուղ, Ստարովիժևի շրջան)

Անվան այլ կիրառումների համար տե՛ս՝ ՌակիտաՌակիտա (ուկրաիներեն՝ Рокита), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1565 թվականին։
2001 թվականի տվյալներով Ռակիտա գյուղում բնակվում էր 806 մարդ։ Բնակավայրը զբաղեցնում է 3,2 կմ² տարածք։ Բնակչության խտությունը կազմում էր 251,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատարաջուր

Կատարաջուր, Սադխլիձոր, գետ Հայաստանի Շիրակի մարզում։ Սկիզբ է առնում Եղնախաղի լեռնաշղթայի հյուսիսային մասի արևելյան լանջերից և ձախից միախառնվում Եղնաջուր գետին։ Երկարությունը 10 կմ է։


== Ծանոթագրություններ ==
Տայշիներ

Տայշիներ (ռուս.՝ Тайшинер), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 1973 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովիցկոե (գյուղ, Ռոմնիի շրջան)

Նովիցկոե (ուկրաիներեն՝ Новицьке), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Նովիցկոե գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինստրումենտալնայա փողոց (Տագանրոգ)

Ինստրումենտալնայա փողոց (ռուս.՝ Инструментальная улица), փողոց Ռուսաստանի Ռոստովի մարզի Տագանրոգ քաղաքում։


== Աշխարհագրություն ==
Սկսվում է Սմիռնովի նրբանցքից, ձգվում հարավարևմտյան ուղղությամբ, Կրասնոգվարդեյսկի նրբանցքի
և Սպորտիվնայա փողոցի հետ հատման հանգույցում ուղղությունը փոխում դեպի հարավ և հասնում Ավիատորների հրապարակ` ավարտվելով «Տագանրոգ Յուժնի» օդանավակայանի մոտակայքում։ Երկարությունը 1980 մ է։ Տների համարակալումը սկսվում է Սմիռնովի նրբանցքից։
Ինստրումենտալնայա փողոցը հատում են.

Լագերնի նրբանցքը
Բրիգադնի նրբանցքը
Պոլևոյ նրբանցքը
Վասիլևսկի նրբանցքը
Ռեչնոյ նրբանցքը
Կարյերնի նրբանցքը
Ազատության փողոցը
Կրասնոգվարդեյսկի նրբանցքը
Սպորտիվնայա փողոցը


== Պատմություն ==
Ինստրումենտալնայա փողոցը նախկին գրունտային ճանապարհն է Տագանրոգից դեպի Կարանտին և Ելիզավետայի զբոսայգի։ Առաջին անգամ սալարկվել է 1917 թվականին՝ Կարանտինի շրջանում իր ավիացիոն գործարանը կառուցած Վլադիմիր Լեբեդևի ուժերով։ Որոշ ժամանակ կոչվել է Իոսիֆ Ստալինի անունով։


== Փողոցում գտնվում են ==
Տագանրոգի կոմբայնի գործարան` Ինստրումենտալնայա փողոց, շենք թիվ 12
Թիվ 1 պոլիկլինիկա` Ինստրումենտալնայա փողոց, շենք թիվ 15
«Վոզրոժնենիե» բանկ` Ինստրումենտալնայա փողոց, շենք թիվ 15ա
Թիվ 2 ատամնաբուժական պոլիկլինիկա` Ինստրումենտալնայա փողոց, շենք թիվ 19, մասնաշենք 2
Փոստային բաժանմունք թիվ 347923` Ինստրումենտալնայա փողոց, շենք թիվ 50


== Ծանոթագրություններ ==
Դոլինա (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԴոլինաԴոլինա (ուկրաիներեն՝ Долина), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Դոլինա գյուղում բնակվում էր 64 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիշողության և հանդուրժողականության թանգարան (Մեխիկո)

Հիշողության և հանդուրժողականության թանգարան , (իսպ.՝ Museo Memoria y Tolerancia), 2010 թվականի հոկտեմբերին «Հիշողություն և հանդուրժողականություն» քաղաքացիական ընկերակցության կողմից ստեղծված թանգարան, որի նպատակն է ցեղասպանության պատմական հիշողության հիման վրա հարգանքի խթանումը՝ ներկայացնելով հոլոքոստին, ցեղասպանությանն առնչվող և ի նպաստ հանդուրժողականության տարբեր ցուցադրություններ։


== Հիշատակ ==
Մշտական ցուցադրություններում ներկայացված են 20-րդ դարի ցեղասպանությունները՝

Հոլոքոստ
Բոսնիայի մուսուլմանների ցեղասպանությունը
Ռուանդայի ցեղասպանությունը
Գվատեմալայի հնդկացիների ցեղասպանությունը
Կամբոջայի ցեղասպանությունը
Դարֆուրի ցեղասպանությունը
Հայոց ցեղասպանությունը


== Հայկական սրահ ==


=== Պատմություն ===
Օսմանյան կայսրությունը զբաղեցնում էր հսկայական տարածք, որտեղ համերաշխ ապրում էին մուսուլմանները, քրիստոնյաները, հրեաները և այլ էթնիկ ու կրոնական խմբեր։ 20-րդ դարում սկսվեց հայերի զանգվածային տեղահանումները և Արևմտյան Հայաստանի հայ բնակչության բնաջնջումը, որի կազմակերպիչն էր երիտթուրքական «Իթթիհաթ վե թերաքի» կուսակցությունը։
Ըստ տարբեր աղբյուրների ցեղասպանվածների թիվը հասնում է 1.500.000։

		
		
		
		
		
		
		


== Ծանոթագրություններ ==


== Արտաքին հղումներ ==
Թանգարանի պաշտոնական կայքը
Թանգարանի էջը Youtube-ում
Տեսանյութ թանգարանի մասին
Օլալա (պատմվածք)

Օլալա (անգլ.՝ Olalla), Ռ. Լ. Սթիվենսոնի պատմվածքը, որը լույս է տեսել 1885 թվականին «The Court and Society Review» ամսագրի ամանորյա համարում: 1887 թվականին այն ընդգրկվել է Սթիվենսոնի «Ուրախ կտրիճները և այլ պատմվածքներ ու առակներ» ժողովածուի մեջ:


== Սյուժե ==
Պատմությունը պատմվում է շոտլանդացի երիտասարդ սպայի անունից, որը բուժվում է Իսպանիայում, Պիրենեյան պատերազմների ընթացքում վիրավորվելուց հետո: Բժիշկը նրան խորհուրդ է տալիս քաղաքից դուրս գնալ` բնության մեջ կազդուրվելու նպատակով: Ծանոթ գյուղական քահանայի միջոցով բժիշկը սպային ուղղում է դեպի սնանկացած արիստոկրատ ընտանիքի մեկուսացված ամրոց: Ամրոցում, որը գտնվում է լեռներում, ապրում է ընդամենը երեք մարդ` մայրը, որդին և դուստրը: Սպանի առջև դրված պայմանն այն է, որ նա չպետք է մտերմանալու փորձ կատարի ամրոցի բնակիչների հետ: Այնուամենայնիվ, ժամանակի ընթացքում տիրուհու որդին՝ Ֆելիպը, որը տառապում է տկարամտությունից, կապվում է սպային: Տանտիրուհին գրեթե ամբողջ ժամանակը ծախսում է գտնվելով ամրոցի բակում արևի տակ կիսաքուն վիճակում: Սպանը երբեմն զրուցում է նրա հետ՝ նկատելով, որ արտաքին գեղեցկությամբ կինն առանձնանում է աչքերի անսովոր անիմաստ արտահայտությամբ և կյանքում որևէ հետաքրքրության բացակայությամբ: Ամրոցում դիմանկարները զննելուց հետո երիտասարդը որոշում է, որ այս ընտանիքը, որը ժամանակին հզոր էր, այժմ ենթարկվում է այլասերվածության: Մի գիշեր հերոսը սարսափելի գոռոցներ է լսում ինչ-որ տեղ ամրոցում, բայց նա չի կարող լքել սենյակը, իսկ հաջորդ օրը Ֆելիպը հրաժարվում է այդ մասին խոսել:
Մի օր սպանը հայացք է նետում տիրուհու դստեր՝ Օլալայի վրա: Նա շատ գեղեցիկ է, և այլասեռության նշաններ չկան, որ հերոսը նկատել էր մոր և եղբոր մեջ: Նա սիրահարվում է Օլալային և նրան թվում է, որ աղջիկը նույնպես սիրահարվել է: Օլալան, այնուամենայնիվ, չի փնտրում հանդիպումներ սպայի հետ և նրան մեկ անգամ է մոտենում, խնդրելով  հնարավորինս շուտ հեռանալ ամրոցից: Հերոսը չի հասկանում այս խնդրանքը և չի ցանկանում նահանջել, բայց շուտով տեղի է ունենում մի իրադարձություն, որը նրան ստիպում է այլ կերպ գնահատել իր մնալը ամրոցում: Երբ նա վնասում է ձեռքը և խնդրում է տիրուհուն վիրակապել սպայի ձեռքը, վերջինս արյուն տեսնելով հարձակվում է հերոսի ձեռքի վրա:  Ֆիլիպը հեռացնում է մորը, Օլալան վիրակապում է սպայի ձեռքը, իսկ արդեն գիշերը նա նորից է լսում սարսափելի ճիչերը՝ հասկանալով, որ դա մայրն է գոռում:
Օլալան պնդում է, որ սպան հեռանա ամրոցից, և նա տեղափոխվում է քահանայի մոտ: Գյուղացու հետ զրույցից հերոսը տեղեկանում է, որ ամրոցում ապրող ընտանիքը համարվում է անիծված, և նրանց խղճի վրա կան շատ սպանվածներ, այնպես որ վաղ թե ուշ ժողովրդի զայրույթը կարող է ընկնել մորը և երեխաներին: Անտառի մի բլրի վրա Քրիստոսի խաչելության բլրի վրա, անտառում տեղի է ունենում հերոսի վերջին հանդիպումը Օլալայի հետ: Նա ասում է, որ չի կարող պատասխանել հերոսի սիրուն, քանի որ նա ուխտ է տվել, որ իր ընտանիքն ավարտվելու է: Իմանալով իր տոհմի անեծքի մասին, նա չի կարող ամուսնանալ, քանի որ վտանգ կա, որ նրա սերունդները նույնպես կկրեն այդ անեծքը: Հերոսը համաձայն է նրա հետ՝ գիտակցելով, որ «ոգով ուժեղները գնում են տառապանքի փշոտ ճանապարհով, որ մարդը պարտականություն ունի, և փորձությունները միայն կոփում են նրան»:


== Ծանոթագրություններ ==


== Արտաքին հղումներ ==
Информация о рассказе на FantLab.ru
 "The Merry Men" (as part of The Merry Men and Other Tales and Fables) Գուտենբերգ նախագծի կայքում
Տալավեր

Տալավեր (վրաց.՝ ტალავერი, ադրբ.՝ Faxralı), գյուղ Վրացական Հանրապետության Բոլնիսի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 6889 մարդ։
Գյուղը հիմնականում ադրբեջանաբնակ է։ Բնակչության ճնշող մեծամասնությունը ադրբեջանցիներն են, իսկ տարածված կրոնը՝ իսլամն է։
Փոստային ինդեքս՝ 1100։ Հեռախոսային կոդ 995 358։ 


== Տես նաև ==
Վրաստանի վարչական բաժանում


== Ծանոթագրություններ ==
Մայդան (գյուղ, Տիվրովի շրջան)

Անվան այլ կիրառումների համար տե՛ս՝ ՄայդանՄայդան (ուկրաիներեն՝ Майдан), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1689 թվականին։
2001 թվականի տվյալներով Մայդան գյուղում բնակվում էր 58 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 290 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամանորը Կամբոջայում

Ամանորը Կամբոջայում, Ամանորը Կամբոջայում, որը կխմերյան լեզվում թարգմանվում է որպես մուտք Նոր տարի։ Կամբոջյան տոն` նվիրված Ամանորին։ Տոնը տևում է 3 օր` սովորաբար նշվելով ապրիլի 13-ին կամ 14-ին, որը համընկնում է բերքահավաքի ավարտին, որից հետո սկսվում են անձրևային եղանակները։ Սահմանամերձ կխմերները այն կարող են տոնել հանգստյան օրերին, բայց ոչ ապրիլի 13-ին կամ 14-ին։ Կխմերյան Ամանորը որոշ տարրերով համընկնում է Հնդկաստանի, Մյամիի, Թաիլանդի, Շրի-Լանկայի Նոր տարիներին։ Բացի դրանից, կխմերները գործածում են բուդդայական օրացույցը։ Օրինակ, 2012 թվականը եղել է բուդդայական շրջանի 2556 թվականը։


== Սոնգկրանի Ամանորի երեք օրը ==
Սոնգկրան հասկացությունը փոխառություն է սանսկրիտի Մահա Սանսկրիտից, որը բացատրվում է որպես Ամանորի տոնման առաջին օր։ Դա հանդիսանում է հին տարվա ավարտը և նոր տարվա սկիզբը։ Մարդիկ հագնվում են տոնական հանդերձանք և լուսադեմին եկեղեցիներում վառում են հոտավետ ձողիկները։ Յուրաքանչյուր ընտանիք բարեգործական տուրք է վճարում ի նպաստ Բուդդայի գիտության՝ երեք անգամ պարտադիր խոնարհվելով նրա քանդակի առաջ և երկրպագելով։ Հաջողության ունենալու համար մարդիկ իրենց դեմքերը լվանում են սուրբ ջրով։ Այդ ջրով քնելուց առաջ լվանում են նաև ոտքերը։


== Բիրակ Ուանամատ ==
Բիրակ Ուանամատը Ամանորի երկրորդ օրվա անվանումն է։ Մարդիկ բարեգործություն են անում՝ օգնելու աղքատ, անօթևան և կարիքավոր ընտանիքներին։ Եկեղեցիներում մասնակցում են իրենց նախնիների հիշատակին նվիրված ծիսակատարություններին։


== Բիրակ Լյուրնգ ==
Սա Ամանորի երրորդ օրվա անվանումն է։ Բուդդայականները մաքրում են Բուդդայի արձանը հոտավետ ջրերով։ Նրանք կարծում են, որ դա բարի գործ է, որը բերում է երկարակեցություն, երջանկություն և հաջողություն։


== Անգկոր Սանկրանտա ==
Անգկոր Սանկրատան Ամանորյա միջոցառում է՝ կազմակերպված Կամբոջայի Երիտասարդական միության կողմից, որը անցկացվում է. Սիեմեապ նահանգում ապրիլի 13-16-ը։ Անգկոր Սանկրատան հնարավորություն է կամբոջացիներին և նրանց օտարերկրացի ընկերներին՝ մեկ ընտանիքում միավորելու համար, որի շնորհիվ նրանք ստանում են անմոռանալի և առանձնահատուկ տպավորություններ։


== Ծանոթագրություններ ==
Ասիֆ Ալի Զարդարի

Ասիֆ Ալի Զարդարի (آصف علی زرداری, հուլիսի 26, 1955(1955-07-26), Նավաբշահ, Սինդ, Պակիստան), Պակիստանի քաղաքական գործիչ, Պակիստանի 13-րդ նախագահ, միլիոնատեր։
Ծնվել է Պակիստանի Սինդ քաղաքում հարուստի ընտանիքում։ Սովորել է Մեծ Բրիտանիայում։ 1987 թվականին ամուսնացել է Բենազիր Բհուտոյի հետ։ 1990 թվականին ձերբակալվում է կաշառակերության մեղադրանքով և անց է կացնում բանտախցում երկու տարի։ 1996 թվականին ձերբակալվում է, նրան են ներկայացնում մի շարք մեղադրանքներ այդ թվում նրան մեղադրում են կաշառք վերցնելու և մեկ տարի առաջ Բենազիր Բհուտոյի եղբոր մահվան մեջ։


== Ծանոթագրություններ ==


== Արտաքին հղումներ ==
Profile: Asif Zardari from BBC News
President Asif Ali Zardari's address to the 63rd session of the United Nations General Assembly, September 25, 2008
Pakistan's presidential election Archived 2018-04-03 at the Wayback Machine. at Dawn
Ընկերական խաղ

Ընկերական խաղ-սպորտային մրցակցություն, երկրի առաջնության և գավաթի խաղերի շրջանակներից դուրս։ Ընկերական խաղի մասնակիցների համար հաշիվը այնքան կարևոր չէ, որքան խաղի որակը։ Սովորաբար այդպիսի խաղերն անցկացվում են մրցաշարի ընդմիջման ժամանակ կամ կանոնավոր մրցաշրջանից առաջ։ Բացի այդ՝ խաղում բացակայում են կանոնները, օրինակ, կարևոր չէ փոփոխությունների քանակը, բացակայում են նախազգուշացումները և այլն։
Ընկերական խաղերի նշանակետը համարվում է մարտավարության, խաղավարժության մարզումը, խաղային և ստանդարտ կոմբինացիաների խաղարկումը, թիմի թեկնածուների գործողությունների ստուգումը, թիմի հիմնական կազմի որոշումը թիմային մրցույթներում։
Միջազգային ընկերական խաղերը ազգային հավաքականների համար մի փոքր տարբերվում են նրանով, որ իրականացվում է ամբողջական վիճակակագրություն, և սպորտային ղեկավար կազմակերպությունը կարող է սահմանափակել թուլացած իրավունքները։
Կրակովի մեծ իշխանություն

Կրակովի մեծ իշխանություն (գերմ.՝ Großherzogtum Krakau, լեհ.՝ Wielkie Księstwo Krakowskie), ինքնավար կազմավորում Ավստրո-Հունգարական կայսրության կազմում, անեքսիայի ենթարկված Կրակովի Հանրապետության տեղում։ Այժմ իշխանության ամբողջ տարածքը պատկանում է Լեհաստանին։


== Պատմություն ==
Չնայած Մեծ իշխանությունը հանդիսանում էր Վարշավայի դքսության մնացորդներից մեկը, Վիեննայի վեհաժողովի որոշմամբ Կրակովը շարունակում էր մնալ Ռուսաստանի, Պրուսիայի և Ավստրիայի պրոտելտորատի տակ։ Ընդ որում Ավստրիան քաղաքում հասել էր որոշակի իշխանության։
1846 թվականին տեղի ունեցավ օտարերկրացիների դեմ ուղղված Կրակովի ապստամբությունը։ Այն հիմք հանդիսացավ ավստրիական զորքերի քաղաք մտցնելունմ իսկ հետագայում կայսրությանը մինալուն։ Նախադեպը վատ անրադարձավ ռուս-ավստրիական հարաբերությունների վրա։
Գալիցիա և Լոդոմերիա թագավորության, Օսվենցիմ իշխանության և Զատոր իշխանության հետ ընդգրկված էր «Գալիցիա և Լոդոմերիա թագավորություն և Կրակովի մեծ իշխանություն, Օսվենցիմ իշխանություն, Զատոր իշխանություն» գավառի մեջ։
Երկու կայսրությունների համար կործանիչ Առաջին համաշխարհային պատերազմից հետո, երկու կողմերի համար վիճելի տարածքը ընդգրկվեծ անկախ Լեհաստանի կազմի մեջ։


== Վարչական բաժանում ==
1853-1854-ական թվականներին անց էր կացվել վարչական բարենորոգում, որի արդյունքում Մեծ իշխանությունը բաժանվել էր 3 պովյատների. խշանովյան (լեհ.՝ chrzanowski), կրակովյան (լեհ.՝ krakowski)և յավոժինյան (լեհ.՝ jaworznicki): Բացի այդ քաղաքային պովյատների իրավունք ունեին Կրակովը, Խշանուվը, Թեբինյան, Նովա, Գորա և Յավոշնո գյուղերը։


== Ծանոթագրություններ ==


== Գրականություն ==
Mieczysław Czuma, Leszek Mazan. Austriackie gadanie czyli encyklopedia galicyjska. — Краков, 1998. — ISBN 83-85931-06-6
Սուխայա Ժալկա

Սուխայա Ժալկա (ռուս.՝ Сухая Жалка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ժալկա գետի աջ ափին՝ 5,1 կմ հեռավորության վրա։ Գետի երկարությունը 10 կմ է։ Գետի ակունքը սկսվում է անտառներում։ Գետի ակունքը հոսում է Մարինո գյուղում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100812110000021913
Հիդրոլոգիական ուսումնասիրությունների կոդը - 110002191
Ավազանի կոդը - 09.01.01.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամպոբասո (այլ կիրառումներ)

Կամպոբասո, կարող է վերաբերել՝

Կամպոբասո - կոմունա Իտալիայում, գտնվում է Մոլիզե մարզում՝ Կամպոբասո գավառում
Կամպոբասո - գավառ Իտալիայում, գտնվում է Մոլիզե մարզում
Իմաստության գաղտնիքը

Իմաստության գաղտնիքը (անգլ.՝ The Better Part of Wisdom), Ռեյ Բրեդբերիի 1975 թվականին գրած պատմվածքն է։ Առաջին անգամ հրատարակվել է «Harper’s Weekly» ամսագրում 1976 թվականի սեպտեմբերի 6-ին, նույն թվականին ստեղծվում է «Մինչև ուշ գիշեր» ժողովածուն(անգլ.՝ Long After Midnight)։ Ապագայում ստեղծում է մի քանի ժողովածուներ, որոնցից նշանավոր է «Պատմություն Ռեյ Բրեդբերի» (անգլ.՝ The Stories of Ray Bradbury; 1980 թվականին կազմված 100 պատմություններից։ Բացի այդ արտատպվել է նաև «After Stonewall: A Critical Journal of Gay Liberation» (1977, № 4) ամսագրում։


== Ստեղծման պատմությունը ==
Սկզբում՝ Ռեյ Բրեդբերին գրել է համանուն պիես՝ մեկ գործողությամբ։ Դրա մի մասի հիմքում ընկած են Բրեդբերիի՝ Իռլանդիայում եղած ժամանակ՝ «Մոբի Դիկ» ֆիլմի սցենարի և նկարահանումների ընթացքում ստացած տպավորությունները։ 2010 թվականին պիեսը բեմադրվել է Լոս Անջելեսում՝ գրողի 90-ամյա հոբելյանի նվիրված միջոցառմանը՝ դերասաններ Ջեյմս Կրոմվելի և Դևեր Շեյմուսի մասնակցությամբ։


== Սյուժե ==
Տարեց իռլանդացին՝ բժիշկներից իմանալով, որ իրեն հաշված օրեր են մնացել ապրելու, ուղևորվում է հրաժեշտ տալու Մեծ Բրիտանիայի տարբեր քաղաքներում ապրող իր հարազատներին և առանց նախազգուշացման այցելում է թոռանը։  Տեսնելով Թոմի հարմարավետ կահավորված բնակարանը՝ ծերունին ենթադրում է, որ նա ինչ-որ աղջկա հետ է ապրում։ Բայց պարզվում է, որ Թոմն ապրում է Ֆրենկ անունով ինչ-որ երիտասարդի հետ։ Թոմի՝ պապու հետ հանդիպմանը չխանգարելու համար, Ֆրենկը բնակարանից դուրս է գալիս։ Տեսածից ցնցված՝ ծերունին պատմում է թոռանը, որ իր կյանքի ամենավառ և տպավորիչ հուշն իր կարճատև ընկերությունն էր շրջիկ կրկեսից 12-ամյա մի տղայի հետ։ Վաղ առավոտյան, ծերունին շոյելով թոռնիկի գլուխը, տանից դուրս է գալիս, և Ֆրենկին խնդրում ուշադիր լինել Թոմի նկատմամբ։ Ֆրենկը մոտենում է քնած Թոմին և  իր ներքին ձայնը,  կարծես, հուշում է դիպչել այնտեղ, որտեղ հինգ րոպե առաջ դիպել էր պապի ձեռքը։


== Քննադատների ընկալումը ==
Քննադատ Ռալֆ Սպերին «Best Sellers» (դեկտեմբեր, 1976) ամսագրում մեկնաբանելով  Բրեդբերիի «Կեսգիշերից մի փոքր անց» ժողովածուն՝ նշել է, որ «Իմաստության գաղտնիքը» պատմվածքը երբևէ իրեն հանդիպած ամենազգացմունքային, տպավորիչ ստեղծագործությունն է նույնասեռականության մասին։


== Ռուսերեն թարգմանություն ==
Բրեդբերիի պատմվածքը անգլերենից ռուսերեն թարգմանել է Նորա Գալը 1977 թվականին։ Այն թարգմանչի կյանքի ընթացքում մնացել է անտիպ։ Ըստ Նորա Գալի թոռան՝ գրականագետ և գեյ-ակտիվիստ Դմիտրի Կուզմինի, «տատիկս ինձ նույնպես թողել է զուտ անձնական կտակ՝ Բրեդբերիի «Իմաստության գաղտնիքը» պատմվածքը, գավառական մի պապիկի մասին, որը նախքան մահանալը եկել էր մայրաքաղաք, որպեսզի այցելի իր սիրելի թոռանը և հայտնաբերեց, որ իր թոռը ապրում է տղայի հետ. նա այն թարգմանեց 1977 թվականին, երբ ես ութ տարեկան էի, դրեց դարակի մեջ, և ես այն այնտեղից հանեցի 1991 թվականին՝ նրա մահից հետո, և այն հրապարակեցի ռուսական երկրորդ գեյ ամսագրի (РИСК) առաջին համարներից մեկում։


== Ծանոթագրություններ ==
Հայաստանի հելսինկյան խումբ

Հայաստանի հելսինկյան խումբ, Հայկական ԽՍՀ-ում 1977 թվականի ապրիլին ձևավորված իրավապաշտպան կազմակերպություն։
Խորհրդային Միությունում առաջին հելսինկյան խումբը ձևավորվել է Մոսկվայում 1976 թվականին։ Այնուհետև հայտարարվեցին ուկրաինական, լիտվական, վրացական և հայկական նմանօրինակ խմբերի ստեղծման մասին։ Թվարկված բոլոր հելսինկյան խմբերը ենթարկվում էին դաժան հետապնդումների և ճնշումների։ Խմբերում ներգրավված իրավապաշտպանները դատապարտվում էին երկարատև ազատազրկման։ Հայաստանի հելսինկյան խմբի անդամներ Շահեն Հարությունյանն ու Ռոբերտ Նազարյանը կալանավորվում են 1977 թվականի դեկտեմբերին, իսկ խմբի ղեկավար Էդուարդ Հարությունյանը՝ 1979 թվականի հուլիսին։ Իրավապաշտպանները շրջանում չընդմիջվող կալանավորումներ էին ծավալվում մյուս հանրապետություններում ևս ։
1977 թ. հայկական Հելսինկյան խմբի հռչակագրում ամրագրված է, որ Հայաստանը ձգտում է դառնալ ՄԱԿ-ի անդամ, որպեսզի լուծի աշխարհասփյուռ հայ ժողովրդի համազգային խնդիրները։ Ասվում էր նաև, որ պետք է ձգտել «Ներկայումս Ադրբեջանական ԽՍՀ կազմի մեջ մտնող Լեռնային Ղարաբաղի և Նախիջևանի ինքնավար մարզի վերամիավորմանը Հայաստանի Հանրապետությանը», ինչպես նաև պահանջել «հայոց լեզվի կիրառումը Հայաստանի կյանքի բոլոր բնագավառներում»։
1990-ական թվականներին, երբ ԱԱԾ-ի արխիվները կարճ ժամանակահատվածով բացվեցին, ԱԱԾ տրամադրած ցուցակներում Հայաստանի հելսինկյան խմբի անդամների անունները առհասարակ բացակայում էին, չնայած նրանց հանդեպ գործ էր հարուցվել ՀԽՍՀ ՔՕ 206 հոդվածի հատկանիշնեով և ազատազրկվել էին ։


== Ծանոթագրություններ ==
.sj

.sj, Շպիցբերգեն և Յան-Մայեն կղզիների վերին մակարդակի ազգային դոմենն է։ Չի օգտագործվում, քանի որ այդ կղզիները Նորվեգիայի մասն են, սակայն հիմնական ցուցակներից հանված չի։


== Արտաքին հղումներ ==
IANA .am whois տեղեկություն
Ադամ Մաշինյան

Ադամ Ղազարի Մաշինյան (դեկտեմբերի 11, 1922(1922-12-11), Շնող, Բորչալուի գավառ, Վրացական Սոցիալիստական Խորհրդային Հանրապետություն, ԱԽՖՍՀ - մարտի 31, 2006(2006-03-31), Երևան, Հայաստան), հայ նկարիչ, գրաֆիկ։


== Կենսագրություն ==
1957 թվականին ավարտել է Երևանի գեղարվեստա-թատերական ինստիտուտը։ 1961-1982 թվականներին դասավանդել է ՀՊՄԻ-ում։ 1954 թվականին նկարազարդել է Հովհաննես Թումանյանի «Գիքորը» գիրքը։
Ադամ Մաշինյանի գործերից պահվում են Հայաստանի ազգային պատկերասրահում, Կրասնոյարսկի գեղարվեստի թանգարանում և այլուր։


== Ստեղծագործություններ ==
Գրաֆիկական աշխատանքներ՝

«Աբովյանը երեխաների հետ», ԵԳԹԻ մրցույթի 2-րդ մրցանակ, 1957 թ.
«Շաբաթօրյակ», 1973 թ.
«Շահումյանի հանդիպումը Լենինի հետ», 1976 թ.
«Ծերունու դիմանկարը», 1985 թ.
«Անդրանիկի դիմանկարը», 1990 թ.Երփնագրեր`

«Ստեփան Շահումյանի վերջին գիշերը», 1958 թ.
«Իսրայել Օրի», 1967 թ.
«Ժողովրդի օգնությունը ռազմաճակատին», 1980 թ.
«Ղրիմ` Շալյապինի ժայռերը», 1996 թ.
«Ալեկոծում», 2004 թ.
«Գուրզուֆի ձկնորսները»


== Ցուցահանդեսներ ==
1957 թվականին անհատական ցուցահանդես է ունեցել Երևանում։


== Ծանոթագրություններ ==
Տապուտի

Տապուտի (Tapputi), հայտնի է նաև որպես Տապուտի-Բելատեկալիմ, համարվում է աշխարհում առաջին քիմիկոսը և պարֆյումերը (օծանելիքագործ)։ Այս կինը հիշատակվում է մ.թ.ա. 2-րդ հազարամյակով թվագրվող միջագետքի Բաբելոնյան սեպագիր արձանագրություններում։ Գործել է Նինու անունով հետազոտողի հետ համատեղ։ Իր աշխատանքի մեջ ներառել է զանազան ծաղիկներ, խոտաբույսեր, յուղեր, խնկեղեգ, զմուռս, թորած ջուր։ Տապուտին եղել է նաև պալատական վերակացու։


== Ծանոթագրություններ ==
Դուգլաս Պերեյրա դոս Սանտոս

Դուգլաս Պերեյրա դոս Սանտոս (պորտ.՝ Douglas Pereira dos Santos, ռուս.՝ Перейра дос Сантос, Дуглас, օգոստոսի 6, 1990(1990-08-06), Մոնտի Ալեգրի դի Գոյաս, Գոյաս, Բրազիլիա), բրազիլացի ֆուտբոլիստ, «Բարսելոնա» թիմի աջ պաշտպան։


== Կարիերան թիմում ==
2014 թվականին Դուլգասը գալիս է Բարսելոնա 4 միլիոն եվրոյով և 5 տարի պայմանագրով։ Նրա դեբյուտը եղավ կատալոնիացիների թիմում սեպտեմբերի 25-ին, Մալագաի դեմ խաղում։
2015 թվականին Չելսիի հետ հանդիպման ժամանակ ստացել է լուրջ վնասվածք և 8 շաբաթ չի մասնակցել հանդիպումներին։


== Կարիերան հավաքականում ==
Բրազիլիաի երիտասարդական հավաքականում Դուլգասը մասնակցել է 2009 թվականի աշխարհի երիտասարդական առաջնությանը։ Այդ հավաքականում նա անցկացրել է ընդամենը 12 հանդիպում։


== Արտաքին հղումներ ==
Հաշիվը Zerozero-ում (պորտ.)
Փակ տեխնոլոգիա

Փակ տեխնոլոգիա, անթափոն տեխնոլոգիա, տեխնոլոգիաների ամբողջություն, որն ապահովում է արտադրամասերի թափոնների վերացումը կամ առավելագույն կրճատումը։
Փակ տեխնոլոգիայում ամբողջ հումքը վերածվում է արտադրանքի՝ առանց թափոնի կամ արտանետման, որով ապահովվում է շրջակա միջավայրի մաքրությունը։ Փակ տեխնոլոգիայի զարգացման հիմնական ուղղությունը հումքի և թափոնի հոսքի փակ համակարգով արտադրամասերի համալիրի ստեղծումն է, թափոնների վերամշակման կատարելագործված մեթոդների կիրառումը, հոսքային ջրերի մաքրման արդյունավետ միջոցների, առավել ժամանակակից տեխնոլոգիաների մշակումը և ներդրումը։
Պարեևո (գյուղ, Սաֆոնովսկի շրջան)

Պարեևո (ռուս.՝ Пареево), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մինաս Շորշորով

Մինաս Խաչատուրի Շորշորով (ռուս.՝ Минас Хачатурович Шоршоров, հոկտեմբերի 25, 1922(1922-10-25), Մոսկվա, Խորհրդային Ռուսաստան - մարտի 25, 2005(2005-03-25)), մետաղագիտության և մետաղների ֆիզիկայի բնագավառի հայ խորհրդային գիտնական, Երկրորդ համաշխարհային պատերազմի (1941-1945) մասնակից, տեխնիկական գիտությունների դոկտոր (1964), պրոֆեսոր (1968)։


== Կենսագրություն ==
Ավարտել է Մոսկվայի Բաումանի անվան բարձրագույն տեխնիկական ուսումնարանը (1949)։ 1951-1953 թվականները՝ ԽՍՀՄ Գիտությունների ակադեմիայի էլեկտրաթերմիայի և էլեկտրաեռակցման բաժանմունքի գիտնական քարտուղար։ 1953 թվականից աշխատում է ԽՍՀՄ Գիտությունների ազգային ակադեմիայի Բայկովի անվան մետալուրգիայի ինստիտուտում, 1959 թվականից կոմպոզիցիոն նյութերի և պաշտպանական պատվածքների փոշեմետալուրգիայի բաժնի վարիչ։ 1979 թվականից՝ ԽՍՀՄ Գիտության և տեխնիկայի պետական կոմիտեին կից փոշեմետալուրգիայի գիտական խորհրդի պաշտպանական պատվածքների բաժանմունքի և ԽՍՀՄ Գիտությունների Ակադեմիայի մետալուրգիական պրոցեսների ֆիզիկաքիմիական հիմունքների գիտական խորհրդի կոմպոզիցիոն նյութերի ու պաշտպանական պատվածքների փոշեմետալուրգիայի բաժանմունքի նախագահ։ Շորշորովը կոմպոզիցիոն նյութագիտության հիմնադիրն է ԽՍՀՄ-ում։ Շորշորովի բազմաթիվ գյուտերն արմատավորվել են մետալուրգիայում, մեքենաշինության մեջ, էլեկտրոնային տեխնիկայում։ 1968 թվականին Մոսկվայի մետալուրգիական երեկոյան ինստիտուտում հիմնադրել է «կոմպոզիցիոն նյութերի եռակցում և ստացում» մասնագիտությամբ եռակցման պրոցեսների մետալուրգիայի ամբիոն (մինչև 1978 թվականը՝ ամբիոնի վարիչ)։ Աշխատությունները վերաբերում են տարասեռ նյութերի կոնտակտային փոխազդեցությանը, մետաղական համաձուլվածքներում ֆազային փոխակերպումներին և ջերմամեխանիկական ամրացմանը, պաշտպանական պատվածքների փոշեմետալուրգիային։ Պ․ Պ․ Անոսովի (1966) և Ա․ Ա․ Բայկովի (1981) անվան մրցանակներ։ Լոնդոնի թագավորական ընկերության արտասահմանյան անդամ (1980)։ Պարգևատրվել է աշխատանքային կարմիր դրոշի շքանշանով։
Օսիպ Բասով

Օսիպ Նիկոլաևիչ Բասով (ռուս.՝ Осип Николаевич Басов, փետրվարի 14 (26), 1892, Մոսկվա, Ռուսական կայսրություն - հոկտեմբերի 10, 1934(1934-10-10), Մոսկվա, ԽՍՀՄ), խորհրդային դրամատիկական դերասան, ռեժիսոր և թատերական մանկավարժ։ ՌԽՖՍՀ վաստակավոր արտիստ (1933)։


== Կենսագրություն ==
Օսիպ Բասովը ծնվել է 1892 թվականի փետրվարի 14-ին։ 1918 թվականին ընդունվել է Մամոնովի ստուդիա։ Հաջորդ տարի հեռացել է այնտեղից և ընդունվել մեկ այլ թատերական խումբ, որը ղեկավարում էր Մոսկվայի գեղարվեստական թատրոնի դերասան, Ստանիսլավսկու աշակերտ Եվգենի Վախթանգովը։
1919-1922 թվականներին ուսանել է ստուդիայում՝ Ե․ Վախթանգովի ղեկավարությամբ։ Օսիպ Բասովը կանգնած է Մոսկվայի Ե․ Վախթանգովի անվան թատրոնի ստեղծման և զարգացման հիմքում։
Ավելի ուշ, երբ ստուդիան դարձավ թատրոն, դարձել է առաջատար դերասաններից մեկը և սկսել է ինքը ներկայացումներ բեմադրել։ Որպես Վախթանգովի աշակերտ՝ միշտ աշխատել է նույն ոճաբանությամբ՝ կրելով և իր աշակերտներին փոխանցելով իր ուսուցչի թատերական մշակումների և գեղագիտության հիմնական դրույթները։
Բացի թատրոնում իր հիմնական աշխատանքից, ներկայացումներ է բեմադրել Մոսկվայի մանկական թատրոնում և Գորկու երկրամասի 3-րդ կոլխոզային թատրոնում։ 1934 թվականին ղեկավարել է Մոսկվայի ժամանակակից թատրոնը։
Օսիպ Բասովը մահացել է 1934 թվականի հոկտեմբերի 10-ին Մոսկվայում։


== Գործունեություն ==


=== Դերերը թատրոնում ===


=== Ռեժիսոր ===


== Ծանոթագրություններ ==
Ուլվի (գյուղ, Ռեգավեռե շրջան)

Անվան այլ կիրառումների համար տե՛ս՝ ՈւլվիՈւլվի (էստ․՝ Ulvi), գյուղ Էստոնիայի Լյաենե-Վիրումաա նահանգի Ռեգավեռե շրջանում։
2011 թվականի տվյալներով գյուղում բնակվում էր 293 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սաննիկի (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՍաննիկիՍաննիկի (ռուս.՝ Санники), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարգալի (Քղիի գավառ)

Կարգալի, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Բալու քաղաքից 35 կմ հյուսիս-արևելք՝ լեռնալանջի վրա։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(243) Իդա

(243) Իդա (անգլ.՝ Ida), աստերոիդ աստերոիդների հիմնական գոտում։ Հայտնաբերվել է 1884 թվականի սեպտեմբերի 29-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,861603 ա. մ., առավելագույնը մոտենում է 2,7422 ա. մ. հեռավորության վրա և հեռանում 2,981 ա. մ., իսկ Երկրի ուղեծրին Իդա աստերոիդը նվազագույնը մոտենում է 1,7573 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1768,12 երկրային օրվա ընթացքում, իր ուղեծրով շարժվելով միջինը 0,203606 աստիճան/օր արագությամբ։ 
Ուղեծրի հարթությունը խավարածրի հարթության հետ կազմում է 1.13° անկյուն։


== Բնութագրական տվյալները ==
Գլխավոր գոտու մյուս աստերոիդների նման, Իդայի ուղեծիրը նույնպես գտնվում է Մարսի եւ Յուպիտերի արանքում, ուղեծրային պարբերությունը 4.84 տարի է, պտտման պարբերությունը՝ 4.63 ժամ։ Ունի 32 կմ միջին տրամագծով անկանոն ձգված ձեւ։


== Դակտիլ արբանյակը ==

Առաջին անգամ Դակտիլի գոյությունը հաստատող լուսանկարներն արվել են «Գալիլեո» տիեզերական սարքի միջոցով 1993 թ. Լուսանկարներն արվել են այն ժամանակ, երբ Դակտիլը գտնվում էր Իդայից 90կմ հեռավորության վրա։ Նկարներից երեւում, որ Դակտիլի մակերեւույթը ուժեղ խառնարանացված է։


== Ընտանիք ==
(243) Իդա աստերոիդը պատկանում է Կորոնիսի աստերոիդների ընտանիքին, որի մեջ ներառված են ներկա պահին հայտնի ավելի քան 300 անդամ։ Բավականին անսովոր է հանդիսանում այն, որ այս ընտանիքի անդամները շարժվում են գործնականորեն միեւնույն ուղեծրով։


=== Դասակարգում ===
Ըստ Տոլենի սպեկտրալ դասակարգման պատկանում է S դասին։


== Անուն ==
Անունն ստացել հին հունական դիցաբանության նիմփեի պատվին։


== Տես նաև ==
Աստերոիդների ցանկ (201-300)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(243) Իդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զնամենսկի շրջան (Օմսկի մարզ)

Անվան այլ կիրառումների համար տե՛ս՝ Զնամենսկի շրջան (այլ կիրառումներ)Զնամենսկի շրջան (ռուս.՝ Знаменский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1925 թվականին։ Վարչական կենտրոնը՝ Զնամենսկոե։


== Աշխարհագրություն ==
Շրջանի տարածքի մակերեսը կազմում է 3700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13167 մարդ։ Բնակչության խտությունը կազմում էր 3,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոլոդեզնոե (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ԿոլոդեզնոեԿոլոդեզնոե (ուկրաիներեն՝ Колодязне, Ղրիմի թաթարերեն՝ Çoñrav), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Չոլբաշի։
2001 թվականի տվյալներով Կոլոդեզնոե գյուղում բնակվում էր 1 381 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (1501-1600)

Աստերոիդների ցանկ (1401-1500)  • Աստերոիդների ցանկ  • Աստերոիդների ցանկ (1601-1700)
 Աստերոիդների ցանկ (1401-1500)  • Աստերոիդների ցանկ  • Աստերոիդների ցանկ (1601-1700)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Տոգուլ (գյուղ, Տոգուլսկի շրջան)

Անվան այլ կիրառումների համար տե՛ս՝ Տոգուլ (այլ կիրառումներ)Տոգուլ (ռուս.՝ Тогул), գյուղ Ռուսաստանի Ալթայի երկրամասի Տոգուլսկի շրջանի կազմում։
Բնակչությունը 2003 թվականին գրանցված տվյալներով կազմում էր 5000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արհեստական երիկամ

Արհեստական երիկամ, սարք՝ արյունը դիֆուզիայի և գերզտման (ուլտրաֆիլտրում) միջոցով նյութափոխանակության վերջնական արգասիքներից կամ օտարածին թունավոր նյութերից մաքրելու, ինչպես նաև ջրաէլեկտրոլիտային և թթվահիմնային հավասարակշռությունը շտկելու համար։ Այն հնարավորություն է տալիս ժամանակավորապես փոխարինել երիկամների ֆունկցիան, պահպանել հոմեոստազը՝ ներքին միջավայրի (արյուն, ավիշ, հյուսվածքային հեղուկ) հարաբերական շարժուն կայունությունը և դրանով բավարար պայմաններ ապահովել մարդու օրգանիզմի հիմնական ֆիզիոլոգիական ֆունկցիաների (արյան շրջանառություն, շնչառություն, ջերմակարգավորում, նյութափոխանակություն) համար։
Արհեստական երիկամը հաջողությամբ կիրառվում է սուր և քրոնիկական երիկամային անբավարարության, հատկապես միզարյունության, ինչպես նաև թունավորումների մեծամասնության ժամանակ։


== Տես նաև ==
Նեֆրոլոգիա
Ուրոլոգիա


== Արտաքին հղումներ ==
Tissue engineering and kidneys - umich.edu.
BioMEMS & Nanotechnology Archived 2008-06-10 at the Wayback Machine. -lerner.ccf.org/bme/mems/